২০২৩ অনূর্ধ্ব-১৯ এশিয়া কাপ
২০২৩ এসিসি অনূর্ধ্ব-১৯ এশিয়া কাপ হলো এসিসি অনূর্ধ্ব-১৯ কাপের দশম সংস্করণ। এটি একটি সীমিত ওভারের ক্রিকেট টুর্নামেন্ট, যেখানে আটটি অনূর্ধ্ব-১৯ দল থাকে। এটি ২০২৩ সালের ডিসেম্বরে খেলা হয়। এশিয়ান ক্রিকেট কাউন্সিলের পাঁচটি পূর্ণ সদস্য এ টুর্নামেন্টে অংশ নেয়: বাংলাদেশ, ভারত, পাকিস্তান, আফগানিস্তান ও শ্রীলঙ্কা এবং তাদের সঙ্গে যোগ দেয় র‍্যাঙ্কের এশিয়ার শীর্ষ তিন দল নেপাল, সংযুক্ত আরব আমিরাত ও জাপান। ২০২৩ সালের জানুয়ারি মাসে এশিয়ান ক্রিকেট কাউন্সিল (এসিসি) ২০২৩ ও ২০২৪ সালের জন্য কাঠামো ও ক্যালেন্ডার ঘোষণা করেছিল, যেখানে তারা টুর্নামেন্টের তারিখ ও দলগুলি নিশ্চিত করেছিল। মূলত এ টুর্নামেন্টটি পাকিস্তানে অনুষ্ঠিত হওয়ার কথা ছিল; কিন্তু পরবর্তীতে এটি সংযুক্ত আরব আমিরাতে স্থানান্তরিত হয়।